
Gaelic/Scots Wabsteid Gien a Heeze 


B T Scotland haes juist gien a muckle 
guid-willie heeze tae Tobar an Dual- 
chais/Kist o Riches, bi pledgin £50,000 tae 
the projeck. Comin at a time whan the pro- 
jeck is aboot tae pit forrit anither bid tae the 
Heritage Lottery Fund for £1.3m, efter haein 
an airiier sic like bid gien a deefie, it’s juist 
the kinna hertenin the projeck wants. 


vairsity, BBC Scotland an on the wax 
ceelinders o the Campbell collections hauden 
on the island o Canna. 

The stories, sangs, poetry an ither recordins 
in Scotland’s twa hamelt languages will be 
digitised uisin aw the maist modren IT graith 
sae that oniebodie an awbodie will hae an 
easy inlat tae a virtual naitional library o 


I N 1580, James’ entry intae his capital tae 
tak up the reins o government wis recordit 
at the time:- 

“At the West Port of Edinburgh he was re- 
ceauit be the magistrattis of the toune, under 
ane pompous pale of purpor veluet. That port 
presentit to him the wisdome of Solomon, as 
it is written in the first chapter of the Third 
Buik of Kings; that is to say, King Solomon 
was presentit with the twa woemen that con¬ 
tends for the young child, and the servand 
that presentit the sword to the king with the 
child. And as he maid forder progress within 
the toune, in the street that ascends to the 
castell, thair in ane ancient port, at the quhilk 
hang a curious globe, quhilk spirit artificially 
as the king come by, quherein was a young 
boy that descendit craftelye, presenting the 
keyes of the toune to his majesty, that were 
all maid of massie siluer, and these were 
presentlie receauit be ane of his honourable 
counsal. During this, Dame Musick and hir 
schollers exercised hir airte with great mel¬ 
ody. Then in his discence as he come foment 
the Colledge of Justice, their shew themse- 
lues unto him four virtuous ladies, to wit, 
Peace, Justice, Plentie, and Pollice, and ather 
of thame had ane oratioun to his majestie. 
Thairefter as he came toward the Kirk, thair 
Dame Relligioun shew hersellf desyring his 
presence, quhilk he then obeyet, entering the 
kirk, quhere the cheefe preacher for that tyme 
maid a notable exhortatioun for the embrac¬ 
ing of relligioun, and all her cardinal virte- 

ous. Thairefter he come furth, and went to 
the mercat crose, quhere he beheld Bacchus 
with his magnifick liberalitye and plentye, 
distributing of sick liquor to all persons, 
passengers, in sick abundance as was pleas¬ 
ant to behold. A littill beneth is a mercat 
place, quherein was erectit the geneolugie of 
the Kings of Scotland, and a number of trum- 
pittis sounding melodiously, and crying with 
a loud voice, Weelfare to the king. At the 
Eist Port was erected the conjunction of the 
planets, as they were in thair degrees and 
places the tyme of his majestie’s natiuity, and 
the same vively representit be assistance of 
King Ptolomie, and withall the haill streetes 
were spred with flowers, and the fore housses 
of the streettes be the quhilk the king passit, 
were all hung with magnifick tapestrie, with 
paintit histories, and with effigies of many 
noblemen and woemen; and thus he past out 
of the toune of Edinburgh to his pallice of 
Holyruid-hous.” 

SPGA Spells It Oot 

T HE SPGA Championship played the last 
week-end o August at Gleneagles wis a 
richt pleisure tae behaud. It wisna juist for the 
majesty o the scenery, the quality o the gowf or 
the mainners o the gallery, tho aw three o thaim 
wis a ferlie in thirsels, but a sense that here wis 
a professional organisation that wis at peace wi 
itsel an comfortable wi the history an cultur 
that breardit the gemme. Whan a player wis 
aboot tae play a shot, offeecials stuck up a no¬ 
tice sayin, “WHEESHT!” 


Copiericht 

Copiericht for awthin screivit in this wittins 
blat bides wi R. Fairnie. The Scots Tung 
Wittins can be fotie-copied in hail or in pairt 
athoot leemit o nummers an this hauds guid an 
aw for onie pairt o the wittins blat that’s furth- 
set in onie ither publication. 

Fur Coats an 
Nae Drawers 

I T leuks gey like the Baxter’s Wynd syn¬ 
drome haes raxed ower the Firth o Forth 
frae St. Andrews tae thon kenspeckle “fur 
coats an nae drawers” airt o Auld Reekie 
cried Moriningside. Appearinlie, the drawer¬ 
less Momingsiders that bides in “Trotter 
Haugh” haes peteetioned the cooncil tae hae 
the nem o thair street chynged because it’s 
ower hard tae pronounce an tae spell. An this 
comin frae fowk that threaps “rates” isna the 
stent they pey tae the cooncil but lang-tail 
fellaes that bides in the hooses o ither fowk 
that daesna hae nae fur coats. 

Whan the fowk o St. Andrews chynged Bax¬ 
ter’s Wynd in the late nineteenth century, 
they uised a direck owersettin intae the Eng¬ 
lish an sae Baxter’s Wynd wis chynged intae 
Baker’s Lane. Sae, is the guid fowk o Trotter 
Haugh ettlin tae owerset the nem o thair 
street intae Trotter Meadow? Nae fear! 
Thon’s still ower common for fowk wi fur 
coats an sae they want it chynged intae Glen- 
isla Terrace! Historical geographic cultur, it 
wad seem, haes tae gie wey tae cockapentie 
affectation. 

Gin Edinburgh City Cooncil wis glaikit 
eneuch tae gie in tae sic a scunnersome an 
pridefu peteetion, they shuid tak a leaf oot o 
the buik o thair blither cooncillors ower the 
firth an, juist like the St. Andrews street nem 
plate the day reads, “Baker’s Lane—formerly 
known as Baxter’s Wynd”, the new ane in 
Momingside micht weel threap, “Glenisla 
Terrace—formerly kent as Trotter Haugh”. 
Better still, whit wey no juist conserve the 
Scottish cultural character o Scotland’s capi¬ 
tal toun an set up a wee eddicational centre 
tae learn thae cockapentie fowk hou tae pro¬ 
nounce an spell words like Trotter an Haugh. 
It’s no hard tae jalouse hou fowk the likes o 
thon wad fare wi a sic like peteetion if they 
bid in Paris. Nae doot it wad gar a muckle 
oot-cry tae bring back the heid-snecker. 


Neist Forgaitherin 

Date tae be decidit. 

7.30pm tae 9.00pm 
Comatee Rm. C. 

Brunton Ha, Musselburgh 




Ongauns o the Scots Pairlament's 
Cross Pairty Group on the Scots Leid 


T HE CPG haes bent the lugs o Alastair 
Morrison, Wendy Alexander, visitscot- 
land an its Pairlamentary Liaison Officer tae 
lat thaim ken hou fasht the CPG is ower the 
want o onie Scots or Scots leid cultur in the 
wabsteid o visitscotland. The CPG wis telt 
that the wabsteid’s content an cleikins wis 
gaun throu a chynge the noo sae it bodit tae 
gie aw the help it cuid includin cleikins tae 
ither uissfu wabsteids. It’s proponed the con¬ 
vener, Irene McGuggan, an Stuart McHardy 
shuid hae a forgaitherin wi visitscotland tae 
hae a crack anent weys that language, partee- 
clar Scots, an its cultur cuid forder Scotland 
tae veesitors. 

Tho, in the bygane, the Scottish Tourist 
Board haes accepit the worth o uisin Scots 
tae forder veesitors, it haes aye pled want o 
siller for no pittin up street signs in Scots. 
Howanever, the wadna be muckle cost tae 
include richt lik information aboot the Scots 
leid an cultur in its wabsteid. 

The Inglification o Scottish place nems is 
anither thing that gits richt up the neb o the 
CPG an it wis proponed for David Purves tae 
set oot a letter tae Scotrail anent thair airticle 
on the “Forth Estuary”. Efter scrutiny, this 
wad be raxed on tae Scotrail bi the convener. 
Lippenin on the ootcome 


an the Scottish Airts Cooncil will be speirt 
tae pey a wee drap siller sae thair logos can 
be eikit intae the poster. It wis proponed an 
aw that the Cross Pairty Group’s nem cuid be 
eikit on the poster an aw. 

Thae posters will be gien oot free tae librar¬ 
ies, schuils an onie ither relevant organisa¬ 
tions an they micht weel be advertised throu 
Scots leeterary magazines. 

A Statement o Principles will suin be breardit 
an furthset bi the CPG. Tho it’s no quite richt 
feenisht yet, the sma group that haes ower- 
ance for drawin it up is ettlin tae furthset it as 
a wee A5 buikie o aboot 16 tae 20 blats or 
thereby an for it tae be screivit as a monolin¬ 
gual document in accessible Scots. A draft 
copie shuid be tae haund for the neist for¬ 
gaitherin o the Cross Pairty Group on the 12t 
September 2001. It propones tae lench the 
furthset document (aboot five thoosan cop¬ 
ies) on St Andrew’s nicht, jalousin that the 
Group wad gree tae the document bein dis- 
treebutit free. It wis proponed the wad be a 
braid distreebution throu buikshops, libraries 
an ither ootlets. 

Iseabail McLeod, Sine Robertson an Andy 
Eagle greed tae form a sub group tae leuk 
intae the ins an oots o hou the distreebution 
shuid be guidit, the pos- 

The CPG wis telt bi Pro¬ 
fessor Dick Johnston that furthsettin o the 
report on the leids o Scotland bi Professor Jo 
Lo Bianco, frae Australia, haed been pit back 
a wee bit but maimbers o the CPG wad be 
telt whan it wis due an a fewer page sum¬ 
mary o the report an hou tae coff it wad be 
postit on the wab forbye. 

A guid poster, advertisin the European Year 
o Languages haed been furthset in Northern 
Ireland an Scottish CILT at Stiffing Univair- 
sity proponed furthsettin a thoosan copies o 
the same poster but wi Scots an Scottish 
Gaelic on it insteid o Ulster Scots an Irish 
Gaelic. 

Ane or twa groups sic as the SLS an the 
SLRC alang wi a puckle Gaelic organisations 


Scots Tung WITTINS 
On the wab. 

The Scots Tung Wittins can be vizzied or 
doon-haundelt an prentit (noo in HTML format 
forbye) frae the wabsteid o:- 

The Scots Speikers Curn, Glesca. 

Wabsteid backin:- 

Http://www.mlove.free-onhne.co.uk/ 

A hard copie o STW is sent free o chairge tae 
aw maimbers o Scots Tung ilka month. 
Maimbership subscreivins is £5 (Scotland/UK) 
Peyed ilka September. 

£6 (Ireland/EU) $14 (Americae) 


poned that fowk on the group cuid offer free 
owersettin o e-screives frae a variety o differ¬ 
ent languages, includin English, intae Scots, 
ower the time o ae day or ae week. Publicity 
cuid come frae owersettin the words o ken- 
speckle politeetians. 

Aimee Chalmers mintit the group shuid rax 
intae existin library an eddicational networks 
sic as the Association o Directors o Eddica- 
tion tae speir thair uphaud in publicism the 
day an organism events an ongauns sic as 
exhibeetions an competeetions. For publicity, 
local government cooncillors or MSPs that 
are confident wi uisin Scots, cuid be speirt 
tae gie speaches in Scots tae gie wecht tae the 
fack that Scots can be uised for pittin ower 
serious pynts. 

Michael proponed hissel that fowk shuid be 
egged on tae write e-screives or text mes¬ 
sages in Scots. It wis taen tent o that Scots is 
weel suited for modren electronic communi¬ 
cation an uisin it cleiks Scots tae life the day 
raither nor hanklin it tae the bygane. The 
medium itsel is leeberatin for Scots uisers 
syne it’s mair sib tae the form o speech uised 
the day nor tradeetional letter writin is. 

Gin the event wis pit forrit tae the media in 
sic a wey that shawed that monie fowk dae 
uise Scots reglar like, ithers micht weel be 
hertened tae uise the leid an aw an keep on 


uisin it. The auld English threap “Use it or 
lose it!” hauds juist as true for the Scots lan¬ 
guage the day nor it daes for a gemme o 
rugby. 

A text message national competeetion for 
young fowk is tae be hauden in Julie, wi the 
winner bein lat ken in September. The entries 
micht weel can be uised as the foond for a 
buikie or leet o text messages in Scots. 

It wis proponed that MSPs that cuidna come 
tae the CPG forgaitherins throu ither commit¬ 
ments, cuid still uphaud the group an the leid 
bi sendin thair apologies bi e-screive an e’en 
mair sae gin they taen the inlat tae write thair 
apologies in the Scots language as weel. 

The Eddication Sub-group propones tae hae a 
wark-shop foondit collogue, uphaudit bi the 
CPG, for baith primary an secondary teachers 
at Newbattle Abbey College, Dalkeith, Mid¬ 
lothian on Friday the 30t o November. Gin 
the Statement o Principles is lenched the 
same day, it cuid weel eik tae the wecht o 
publeecitie. Wi the SAC an the Buik Trust 
Scotland’s siller bein aw spoken for, an ap¬ 
plication for funds haes been raxed forrit in 
the howp the micht be a cancellation or twa. 
Dick Johnston greed tae speir the SLRC tae 
underwrite, match fund or co-fund the col¬ 
logue on the unnerstaunin that onie profits 
wad gaun tae thaim. Contributions in kind 
frae the likes o Catrina McGillivray an ithers 
cuid be coonted as pairt o the matchin fundin. 
The CPG wis telt the wis nae statute tae gar 
naitional parks uise signs in Scots but it wis 
aye possible that naitional park authorities 
Mcht be intrestit in pittin up Scots signage as 
a wey o eikin tae cultural intrest. Stuart 
McHardy wad be speirt tae mak his paper on 
Cultural Tourism open tae the uiss o the 
naitional park authority. 

Neist forgaitherin o CPG in Rm FI, Cannon¬ 
ball Hoose at 6pm on Wed. 12t Sept. 2001. 

Makar's Neuk 

Crowdieknowe 

Oh to be at Crowdieknowe 
When the last trump blaws, 

An see the deid come loupin owre 
The auld grey wa’s. 

Muckle men wi tousled beards 
I grat at as a bairn 
‘II scramble frae the croodit clay 
Wi feck o swearin. 

An glower at God an aw his gang 
O angels i the lift 

Thae trashie bleezin French-like folk 
Wha gar’d them shift! 

Fain the weemun-folk’ll seek 
To mak them haud their row 
Fegs, God’s no blate gin he stirs up 
The men o Crowdieknowe! 

Hugh MacDiarmid (1892-1978) 







